
Kapitalizmus, innováció és versenyképesség

A kapitalizmust a 2008-as recessziót követően erős bírálatok érték. A tudományos körökben és a közvéleményben is felerősödtek a kapitalizmus-ellenes hangok. A válság hatására többen kiábrándultak a rendszerből. Felmerül, hogy „jogos-e” a teljes kiábrándulás a kapitalista rendszerből.Azt feltételezem, hogy a kapitalizmus, az innovációs képesség és a versenyképesség mértéke együtt jár és a kapitalista rendszer (Kornai [2007]) magasabb innovációs készsége révén erőteljesebb fejlődéshez vezet.Hipotézisem, hogy az országok helyezései korrelálnak
az Index of Economic Freedom (IEF), a Global Innovation Index (GII) és a Global
Competitiveness Index (GCI) rangsorokban. A három rangsor együttjárásának
vizsgálatával a kapitalista rendszer, az innovációs képesség és a versenyképesség
közti összefüggést igyekszem alátámasztani.



